CELEX: 62011CO0114
Language: bg
Date: 2012-04-27 00:00:00
Title: Определение на Съда (седми състав) от 27 април 2012 г.#Преюдициално запитване — Hoge Raad der Nederlanden — Тълкуване на членове 18 ЕО и 39 ЕО (понастоящем членове 21 ДФЕС и 45 ДФЕС) — Национална правна уредба, съгласно която пускането в употреба на автомобил по националната пътна мрежа се облага с данък при регистрацията — Данъчно облагане на лице, което се е преместило от друга държава членка, на която е гражданин, и при преместването е взело със себе си и регистрирания си там автомобил, който използва постоянно за лични и за професионални цели, при пътувания по работа до споменатата друга държава членка.#Членове 18 ЕО и 39 ЕО — Моторни превозни средства — Използване в държава членка на лично моторно превозно средство, регистрирано в друга държава членка — Данъчно облагане на това превозно средство в първата държава членка при пускането му в употреба по националната пътна мрежа — Превозно средство, внесено при преместването в първата държава и използвано както за лични цели, така и за придвижване до работното място във втората държава членка.#Дело C‑114/11.

Определение на Съда (седми състав) от 27 април 2012 г. — Notermans/Boddenberg
      (Дело C‑114/11)
      „Членове 18 ЕО и 39 ЕО — Моторни превозни средства — Използване в държава членка на лично моторно превозно средство, регистрирано в друга държава членка — Данъчно облагане на това превозно средство в първата държава членка при пускането му в употреба по националната пътна мрежа — Превозно средство, внесено при преместването в първата държава и използвано както за лични цели, така и за придвижване до
         работното място във втората държава членка“
      
      Свободно движение на хора — Работници — Равно третиране — Работник, който е зает в една държава членка и се е преместил да живее в друга държава членка (член 39 ЕО) (вж. точка 33
         и диспозитива)
      
      Предмет
      
         
               Преюдициално запитване — Hoge Raad der Nederlanden — Тълкуване на членове 18 ЕО и 39 ЕО (понастоящем членове 21 ДФЕС и 45 ДФЕС) —
                  Национална правна уредба, съгласно която пускането в употреба на автомобил по националната пътна мрежа се облага с данък при
                  регистрацията — Данъчно облагане на лице, което се е преместило от друга държава членка, на която е гражданин, и при преместването
                  е взело със себе си и регистрирания си там автомобил, който използва постоянно за лични и за професионални цели, при пътувания
                  по работа до споменатата друга държава членка
               
            Диспозитив
      Член 39 ЕО трябва да се тълкува в смисъл, че допуска правна уредба на държава членка, която задължава местните за тази държава
         лица, преместили се от друга държава членка и взели със себе си регистрирано в последната държава членка моторно превозно
         средство, да заплатят при пускането в употреба на това превозно средство по националната пътна мрежа данък, който обикновено
         се дължи при регистрацията на превозно средство в първата държава членка, когато посоченото моторно превозно средство трайно
         се използва основно на територията на първата държава членка, независимо че това използване включва и извършваните от посочените
         местни лица пътувания до мястото им на работа във втората държава членка.